butanol
Store norske leksikon,Realfag,Kjemi,Organisk kjemi,Organiske forbindelser
Butanol er en organisk alkohol med kjemisk formel C4H9OH. Den er en fargeløs væske med noe vinlignende lukt og kokepunkt 118 °C.
Butanol har navn etter butan, som er et alkan med fire karbonatomer. Den fremstilles hovedsakelig ved tre metoder: Bakteriefermentering av stivelse. Hydrogenering av butyraldehyd. Kondensasjon av acetaldehyd til krotonaldehyd som så hydrogeneres. Butanol brukes til fremstilling av estere, særlig butylacetat. Både esterne og alkoholen selv er gode løsemidler som brukes mye i kjemisk industri, i maling- og lakkfabrikasjon og i teknikken for øvrig. Les mer i Store norske leksikon organisk kjemi alkoholer butan